
GROZĪJUMI
Zivsaimniecības komiteja iesniedz par jautājumu atbildīgajai Ārlietu komitejai un Starptautiskās tirdzniecības komitejai tālāk minēto:
[bookmark: restart]<RepeatBlock-Amend>
<Amend>Grozījums Nr.	<NumAm>1</NumAm>
<DocAmend>Rezolūcijas priekšlikums</DocAmend>
<Article>7.a norāde (jauna)</Article>
	

	Rezolūcijas priekšlikums
	Grozījums

	
	–	ņemot vērā Eiropas Parlamenta un Padomes 2021. gada 6. oktobra Regulu (ES) 2021/1755, ar ko izveido Brexit korekcijas rezervi1a (BKR regula),

	
	_________________

	
	1a OV L 357, 8.10.2021., 1. lpp., ELI: http://data.europa.eu/eli/reg/2021/1755/oj. 


</Amend>
<Amend>Grozījums Nr.		<NumAm>2</NumAm>
<DocAmend>Rezolūcijas priekšlikums</DocAmend>
<Article>17.a norāde (jauna)</Article>
	

	Rezolūcijas priekšlikums
	Grozījums

	
	–	ņemot vērā ANO 1982. gada 10. decembra Jūras tiesību konvenciju, kas zināma kā Montegobejas konvencija1a,

	
	_________________

	
	1a OV L 179, 23.6.1998., 1. lpp.


</Amend>
<Amend>Grozījums Nr.		<NumAm>3</NumAm>
<DocAmend>Rezolūcijas priekšlikums</DocAmend>
<Article>17.b norāde (jauna)</Article>
	

	Rezolūcijas priekšlikums
	Grozījums

	
	–	ņemot vērā šķīrējtiesas 2025. gada 28. aprīļa nolēmumu arbitrāžas jautājumā saskaņā ar Tirdzniecības un sadarbības nolīguma starp Eiropas Savienību un Lielbritānijas un Ziemeļīrijas Apvienoto Karalisti 739. pantu attiecībā uz Apvienotās Karalistes lēmumu aizliegt zvejot tūbīti Anglijas Ziemeļjūras ūdeņos un visos Skotijas ūdeņos1a,

	
	_________________

	
	1a Pastāvīgā šķīrējtiesa, lieta 2024-45, https://pca-cpa.org/en/cases/334/. 


</Amend>
[bookmark: AM1Compr4]<Amend>Grozījums Nr.		<NumAm>4</NumAm>
<DocAmend>Rezolūcijas priekšlikums</DocAmend>
<Article>Ja apsvērums (jauns)</Article>
	

	Rezolūcijas priekšlikums
	Grozījums

	
	Ja.	tā kā Eiropas Savienība un Apvienotā Karaliste 2025. gada 19. maijā pieņēma politisku vienošanos par pilnīgu savstarpēju piekļuvi ūdeņiem zvejas nolūkā līdz 2038. gada 30. jūnijam1a;

	
	_________________

	
	1a Komisijas paziņojums, "A renewed agenda for European Union — United Kingdom cooperation Common Understanding", 2025. gada 19. maijs, https://ec.europa.eu/commission/presscorner/detail/en/statement_25_1267. 


</Amend>
<Amend>Grozījums Nr.		<NumAm>5</NumAm>
<DocAmend>Rezolūcijas priekšlikums</DocAmend>
<Article>L apsvērums</Article>
	

	Rezolūcijas priekšlikums
	Grozījums

	L.	tā kā Komisija kopumā uzskata, ka TSN ir mūsdienīgs un visaptverošs nolīgums, kas atspoguļo ES intereses tirdzniecības un sadarbības jomā, vienlaikus saglabājot "sarkanās līnijas", kuras ES iestādes un dalībvalstis noteica Apvienotās Karalistes izstāšanās procesa laikā; tā kā 2021.–2024. gada īstenošanas ziņojumos Komisija konstatēja, ka kopumā TSN noteiktie preču un pakalpojumu tirdzniecības režīmi ir darbojušies labi, neraugoties uz nelielām īstenošanas problēmām;
	L.	tā kā Komisija kopumā uzskata, ka TSN ir mūsdienīgs un visaptverošs nolīgums, kas atspoguļo ES intereses tirdzniecības un sadarbības jomā, vienlaikus saglabājot "sarkanās līnijas", kuras ES iestādes un dalībvalstis noteica Apvienotās Karalistes izstāšanās procesa laikā; tā kā 2021.–2024. gada īstenošanas ziņojumos Komisija konstatēja, ka kopumā TSN noteiktie preču un pakalpojumu tirdzniecības režīmi ir darbojušies labi, neraugoties uz būtiskām īstenošanas problēmām, jo īpaši zivsaimniecības jomā;


</Amend>
<Amend>Grozījums Nr.		<NumAm>6</NumAm>
<DocAmend>Rezolūcijas priekšlikums</DocAmend>
<Article>M apsvērums</Article>
	

	Rezolūcijas priekšlikums
	Grozījums

	M.	tā kā TSN paredz, ka pret pakalpojumu sniedzējiem vai investoriem no ES Apvienotajā Karalistē nedrīkst izturēties mazāk labvēlīgi nekā pret Apvienotās Karalistes uzņēmējiem un otrādi; tā kā nediskriminēšanas princips attiecas uz plašu saimniecisko darbību klāstu, tajā skaitā pakalpojumu sniegšanu, uzņēmumu iedibināšanu un intelektuālā īpašuma tiesību aizsardzību;
	M.	tā kā TSN paredz, ka pret pakalpojumu sniedzējiem vai investoriem no ES Apvienotajā Karalistē nedrīkst izturēties mazāk labvēlīgi nekā pret Apvienotās Karalistes uzņēmējiem un otrādi; tā kā nediskriminēšanas princips attiecas uz plašu saimniecisko darbību klāstu, tajā skaitā pakalpojumu sniegšanu, uzņēmumu iedibināšanu un intelektuālā īpašuma tiesību aizsardzību, kā arī zvejniuecības darbībām;


</Amend>
[bookmark: AM2Compr1]<Amend>Grozījums Nr.		<NumAm>7</NumAm>
<DocAmend>Rezolūcijas priekšlikums</DocAmend>
<Article>11. punkts</Article>
	

	Rezolūcijas priekšlikums
	Grozījums

	11.	ar gandarījumu atzīmē, ka saskaņā ar TSN izveidotās kopīgās struktūras darbojas efektīvi; aicina arī turpmāk nodrošināt to darba pārredzamību;
	11.	ar gandarījumu atzīmē, ka saskaņā ar TSN izveidotās kopīgās struktūras darbojas efektīvi; aicina arī turpmāk nodrošināt to darba pārredzamību; aicina Komisiju laikus nosūtīt Parlamentam nozaru specializēto komiteju sanāksmju protokolus, kā arī jebkādus dokumentus par panākto vienošanos, un regulārāk informēt Parlamentu par notiekošajām politiskajām un tehniskajām diskusijām un to iesaistīt šādās diskusijās;


</Amend>
<Amend>Grozījums Nr.		<NumAm>8</NumAm>
<DocAmend>Rezolūcijas priekšlikums</DocAmend>
<Article>11.a punkts (jauns)</Article>
	

	Rezolūcijas priekšlikums
	Grozījums

	
	11.a	aicina abas puses saglabāt atklātu dialogu augstākajā politiskajā līmenī; pauž atzinību ES un AK samitam, kas notika Londonā 2025. gada 19. maijā; aicina organizēt samitu reizi gadā;


</Amend>
[bookmark: AM3Compr1]<Amend>Grozījums Nr.		<NumAm>9</NumAm>
<DocAmend>Rezolūcijas priekšlikums</DocAmend>
<Article>Apakšvirsraksts (jauns) (pēc ziņojuma projekta apakšvirsraksta "Zivsaimniecība")</Article>
	

	Rezolūcijas priekšlikums
	Grozījums

	
	Par TSN nodaļas "Zivsaimniecība" īstenošanu


</Amend>

[bookmark: AM3Compr2]<Amend>Grozījums Nr.		<NumAm>10</NumAm>
<DocAmend>Rezolūcijas priekšlikums</DocAmend>
<Article>31. punkts</Article>
	

	Rezolūcijas priekšlikums
	Grozījums

	31.	[atzinumu sniedzošās komitejas];
	31.	pieņem zināšanai Komisijas 2023. un 2024. gada ziņojumus par TSN īstenošanu, it sevišķi punktus par nodaļu "Zivsaimniecība";


</Amend>
[bookmark: AM3Compr3]<Amend>Grozījums Nr.		<NumAm>11</NumAm>
<DocAmend>Rezolūcijas priekšlikums</DocAmend>
<Article>31.a punkts (jauns)</Article>
	

	Rezolūcijas priekšlikums
	Grozījums

	
	31.a	atzinīgi vērtē uzlaboto sadarbību starp pusēm ikgadējās sarunās par kopējo pieļaujamo nozveju (KPN), kuru rezultāta tika panākta savlaicīga vienošanās 2023. un 2024. gadā, kas ļāva izvairīties no provizorisku KPN piemērošanas, tādējādi nodrošinot skaidrību un prognozējamību zivsaimniecības nozarei attiecībā uz nākamā gada zvejas iespējām;


</Amend>
[bookmark: AM3Compr4]<Amend>Grozījums Nr.		<NumAm>12</NumAm>
<DocAmend>Rezolūcijas priekšlikums</DocAmend>
<Article>31.b punkts (jauns)</Article>
	

	Rezolūcijas priekšlikums
	Grozījums

	
	31.b	pauž nožēlu par Brexit radīto nestabilitāti starptautiskajās zivsaimniecības attiecībās ar piekrastes valstīm, kas apgrūtina līdzsvara panākšanu koplietošanas nosacījumos un zvejas iespēju apmaiņu; ar bažām atzīmē to, ka dažas piekrastes valstis izmanto šo nestabilitāti, vienpusēji un netaisnīgi mēģinot palielināt savas zvejas iespējas un tādējādi kaitējot ES zvejas iespējām; atgādina, ka ir svarīgi ņemt vērā vēsturiskas zvejas tiesības; aicina uzlabot sadarbību starp ES un piekrastes valstīm, lai panāktu kopīgo zivju krājumu ilgtspējīgu pārvaldību un zvejas kvotu lielāku stabilitāti un prognozējamību, it sevišķi ikgadējo apspriežu un trīspusējo nosacījumu kontekstā;


</Amend>
[bookmark: AM3Compr5]<Amend>Grozījums Nr.		<NumAm>13</NumAm>
<DocAmend>Rezolūcijas priekšlikums</DocAmend>
<Article>31.c punkts (jauns)</Article>
	

	Rezolūcijas priekšlikums
	Grozījums

	
	31.c	atgādina, ka AK ir ieviesusi zvejas licenču sistēmu, lai ES kuģi varētu piekļūt tās ūdeņiem; norāda, ka šī sistēma ir būtiski aizkavējusi TSN efektīvu īstenošanu, jo AK ir šādu licenču piešķiršanai paredzējusi daudzus priekšnoteikumus, it sevišķi sodot kuģus, kas ir īsāki par 12 metriem un kas vēsturiski veica zvejas darbības AK teritoriālajos ūdeņus, bet kam ir grūti pierādīt savu klātbūtni AK ūdeņos; pauž dziļu nožēlu par to, ka minētās situācijas dēļ daudziem maziem kuģiem netiek piešķirtas licences un tie ir bijuši spiesti pārvietot savas darbības uz citām teritorijām vai pārstāt darboties, tādējādi saasinot negatīvo situāciju un nelabvēlīgo ietekmi, ko rada citas papildu izmaksas un birokrātiski slogi saistībā ar Brexit; turklāt pauž nožēlu par to, ka TSN ir pilnībā atcēlis Grenvilas līča nolīgumu, kas līdz Brexit reglamentēja zveju Džērsijas ūdeņos; visbeidzot, atgādina, ka joprojām nav pilnībā atrisināts jautājums par Džērsijas izdoto licenču globālajiem griestiem, tādēļ dažiem zvejniekiem nav skaidrības par to zvejas darbībām kroņa teritorijas ūdeņos;


</Amend>
[bookmark: AM3Compr6]<Amend>Grozījums Nr.		<NumAm>14</NumAm>
<DocAmend>Rezolūcijas priekšlikums</DocAmend>
<Article>31.d punkts (jauns)</Article>
	

	Rezolūcijas priekšlikums
	Grozījums

	
	31.d	atgādina, ka saskaņā ar TSN 496. pantu par pārvaldības un tehniskiem pasākumiem, kas var ietekmēt otras puses kuģus, ir jāpaziņo pietiekami laikus, lai otra puse varētu iesniegt piezīmes vai pieprasīt skaidrojumus; uzsver, ka šādiem pasākumiem ir jābūt samērīgiem, nediskriminējošiem un pamatotiem uz labākajiem pieejamajiem zinātniskajiem ieteikumiem, kā arī jāņem vērā ilgtermiņa vidiskā, sociālā un ekonomikas ilgtspēja; pauž nožēlu par to, ka netiek sistemātiski un labticīgi veikti ietekmes pētījumi ar abu pušu ieinteresēto personu vienlīdzīgu līdzdalību;


</Amend>
[bookmark: AM3Compr7]<Amend>Grozījums Nr.		<NumAm>15</NumAm>
<DocAmend>Rezolūcijas priekšlikums</DocAmend>
<Article>31.e punkts (jauns)</Article>
	

	Rezolūcijas priekšlikums
	Grozījums

	
	31.e	pauž nožēlu par to, ka AK ir vienpusēji īstenojusi vairākus zvejniecības pārvaldības pasākumus, it sevišķi tehniskus pasākumus, arī piemērojusi aizliegumus konkrētām zvejas vietām, ieviesusi minimālo nozvejas izmēru konkrētām sugām, slēgusi zveju jūras aizsargājamās teritorijās (piemēram, Dogera sēklī) un izveidojusi vējparkus, rezultātā krasi samazinot ES kuģu piekļuvi AK zvejas vietām un resursiem, it sevišķi sestās līdz divpadsmitās jūras jūdzes zonā; pauž nožēlu par to, ka šiem pasākumiem un pasākumiem sociālajā jomā ir lielāka ietekme uz ES kuģiem nekā uz Lielbritānijas kuģiem ar sociālekonomiskām sekām ES zivsaimniecības nozarei un it sevišķi maza mēroga zvejniekiem; ir nobažījies par to, ka šāda veida pasākumus galu galā var izslēgt ES kuģus no visām zvejas zonām, liekot apšaubīt ES zvejas tiesības Lielbritānijas ūdeņos;


</Amend>
[bookmark: AM3Compr8]<Amend>Grozījums Nr.		<NumAm>16</NumAm>
<DocAmend>Rezolūcijas priekšlikums</DocAmend>
<Article>31.f punkts (jauns)</Article>
	

	Rezolūcijas priekšlikums
	Grozījums

	
	31.f	aicina Komisiju veikt šo pasākumu sociālās, ekonomiskās un vidiskās ietekmes vispusīgus un sistemātiskus novērtējumus, arī attiecībā uz kroņa teritorijām, lai noteiktu, vai tie ir samērīgi un nediskriminējoši, un attiecīgā gadījumā stingri reaģēt un izmantot TSN paredzēto strīdu izšķiršana mehānismu vai represīvos pasākumus, ietverot kompensējošos pasākumus, piemēram, zivsaimniecības produktiem piemērotā preferenciāla tarifa režīma apturēšanu, kā arī citus tās rīcībā esošos politiskos un diplomātiskos līdzekļus;


</Amend>
[bookmark: AM3Compr9]<Amend>Grozījums Nr.		<NumAm>17</NumAm>
<DocAmend>Rezolūcijas priekšlikums</DocAmend>
<Article>31.g punkts (jauns)</Article>
	

	Rezolūcijas priekšlikums
	Grozījums

	
	31.g	šajā saistībā atzinīgi vērtē šķīrējtiesas 2025. gada 28. aprīļa galīgo lēmumu strīdā starp Eiropas Savienību un Apvienoto Karalisti par lēmumu slēgt tūbītes zvejas vietu Anglijas Ziemeļjūras ūdeņos un Skotijas ūdeņos; norāda, ka šķīrējtiesa šajā konkrētajā lietā pauda viedokli, ka nav pārkāpts nediskriminācijas princips un ka pasākums ir zinātniski pamatots; uzsver, ka šķīrējtiesa konstatēja, ka tūbītes zvejas aizliegums Anglijas ūdeņos pārkāpj proporcionalitātes principu saskaņā ar TSN un ka Apvienotā Karaliste nav pildījusi savu pienākumu sniegt pilnu piekļuvi saviem ūdeņiem tūbītes zvejas nolūkā; atgādina, ka AK ir pienākums veikt vajadzīgos pasākumus, lai ievērotu šķīrējtiesas lēmumu; uzskata, ka šis lēmums ir nozīmīgs juridisks precedents ES zvejas tiesību aizsardzībai un reaģēšanai uz turpmākiem līdzīgiem AK īstenotiem pasākumiem; aicina Komisiju turpināt cieši uzraudzīt AK īstenotos vienpusējos pasākumus, lai nodrošinātu atbilstību TSN;


</Amend>
[bookmark: AM3Compr10]<Amend>Grozījums Nr.		<NumAm>18</NumAm>
<DocAmend>Rezolūcijas priekšlikums</DocAmend>
<Article>31.h punkts (jauns)</Article>
	

	Rezolūcijas priekšlikums
	Grozījums

	
	[bookmark: _Hlk204088230]31.h	pauž bažas par to, ka vienpusējiem pasākumiem ir ķēdes veida ietekme uz ES zivsaimniecības nozares ekonomisko un sociālo dzīvotspēju; turklāt pauž bažas par to, ka piekļuves ierobežošana AK ūdeņiem noved pie tā, ka zvejas piepūle tiek pārvietota uz Lamanšu un Ziemeļjūru, palielinot spiedienu uz KPN iekļautajām un neiekļautajām sugām; uzsver to, ka izrietošajai ES ūdeņu intensīvākai izmantošanai ir sekas saistībā ar drošību un jūras telpas pārvaldību, kā arī saistībā ar piekļuvi resursiem, it sevišķi maza mēroga zivsaimniecību gadījumā, apdraudot zvejniecības darbību sociālo, ekonomisko un vidisko ilgtspēju;


</Amend>
[bookmark: AM3Compr11]<Amend>Grozījums Nr.		<NumAm>19</NumAm>
<DocAmend>Rezolūcijas priekšlikums</DocAmend>
<Article>31.i punkts (jauns)</Article>
	

	Rezolūcijas priekšlikums
	Grozījums

	
	31.i	aicina abas puses ātri risināt pieaugušo spiedienu Lamanšā un Ziemeļjūrā, ierosinot reģionālu pārvaldības plānu, lai garantētu resursu ilgtspējīgu izmantošanu un zvejas vietu daudzgadu pārvaldību; šajā saistībā atgādina Komisijai par Ziemeļjūras daudzgadu plāna noteikumiem, kas ietver arī šos noteikumus, un uzskata, ka tie būtu pēc vajadzības jāpielāgo, lai pieskaņotos jebkādām iespējamām nesaskaņām un nodrošinātu juridisko noteiktību operatoriem un dalībvalstīm;


</Amend>
[bookmark: AM4Compr1]<Amend>Grozījums Nr.		<NumAm>20</NumAm>
<DocAmend>Rezolūcijas priekšlikums</DocAmend>
<Article>Apakšvirsraksts (jauns) (pēc šā atzinuma 31.i punkta (jauns))</Article>
	

	Rezolūcijas priekšlikums
	Grozījums

	
	Par korekcijas perioda beigām


</Amend>

[bookmark: AM4Compr2]<Amend>Grozījums Nr.	<NumAm>21</NumAm>
<DocAmend>Rezolūcijas priekšlikums</DocAmend>
<Article>31.j punkts (jauns)</Article>
	

	Rezolūcijas priekšlikums
	Grozījums

	
	31.j	aicina abas puses ievērot 500. pantā "Piekļuve ūdeņiem" noteikto principu, lai nodrošinātu savstarpēji pieņemamu līdzsvaru starp pušu attiecīgajām interesēm; atgādina, ka piekļuvei ūdeņiem, arī sestās līdz divpadsmitās jūras jūdzes zonā, ir jābūt savstarpējai un samērīgai attiecībā pret KPN vai otras puses vidējiem nozvejas apmēriem; aicina Komisiju pilnībā īstenot šo pantu un Specializētajā zvejniecības komitejā izstrādāt vajadzīgās pamatnostādnes, lai atvieglotu tā praktisko piemērošanu;


</Amend>
[bookmark: AM4Compr3]<Amend>Grozījums Nr.		<NumAm>22</NumAm>
<DocAmend>Rezolūcijas priekšlikums</DocAmend>
<Article>31.k punkts (jauns)</Article>
	

	Rezolūcijas priekšlikums
	Grozījums

	
	31.k	uzsver, ka TSN nosaka pārskatīšanas klauzulu, kas paredz pārskatīšanu 2030. gadā, lai stiprinātu un kodificētu TSN īstenošanu, ņemot vērā, ka šo klauzulu nevar izmantot nolūkā samazināt piekļuves līmeni ūdeņiem; šajā saistībā aicina Komisiju pielikt maksimālas pūles, lai nākamajos gados nodrošinātu prognozējamu, nepārtrauktu un lielāku piekļuvi ūdeņiem;


</Amend>
[bookmark: AM4Compr4]<Amend>Grozījums Nr.		<NumAm>23</NumAm>
<DocAmend>Rezolūcijas priekšlikums</DocAmend>
<Article>31.l punkts (jauns)</Article>
	

	Rezolūcijas priekšlikums
	Grozījums

	
	31.l	atzinīgi vērtē 2025. gada 19. maijā panākto politisko vienošanos starp Eiropas Savienību un Apvienoto Karalisti, it sevišķi par savstarpējas, stabilas un nepārtrauktas piekļuves ūdeņiem atjaunošanu līdz 2038. gada 30. jūnijam; atzinīgi vērtē to, ka zivsaimniecības šajās nesenajās sarunās ieņēma nozīmīgu vietu; mudina abas puses nākotnes sarunās saglabāt pragmatisku un savstarpēji izdevīgu pieeju;


</Amend>
[bookmark: AM4Compr5]<Amend>Grozījums Nr.		<NumAm>24</NumAm>
<DocAmend>Rezolūcijas priekšlikums</DocAmend>
<Article>31.m punkts (jauns)</Article>
	

	Rezolūcijas priekšlikums
	Grozījums

	
	31.m	atzinīgi vērtē to, ka Specializētā zvejniecības komiteja formalizēja politisko vienošanos; aicina Komisiju rūpīgi īstenot šo jauno vienošanos, ietverot piekļuvi sestās līdz divpadsmitās jūras jūdzes zonai, it sevišķi Francijas mazajiem un piekrastes kuģiem;


</Amend>
[bookmark: AM4Compr6]<Amend>Grozījums Nr.		<NumAm>25</NumAm>
<DocAmend>Rezolūcijas priekšlikums</DocAmend>
<Article>31.n punkts (jauns)</Article>
	

	Rezolūcijas priekšlikums
	Grozījums

	
	31.n	atkārtoti norāda, ka savstarpēja un nepārtraukta piekļuve ūdeņiem un zivsaimniecības resursiem ir jāsaglabā kā ES un AK attiecību galvenā daļa un ka tādēļ šis jautājums ir jārisina saistībā ar citām TSN daļām, piemēram, tirdzniecību, piekļuvi zivsaimniecības produktu iekšējam tirgum un sadarbību enerģētikas jomā;


</Amend>
[bookmark: AM4Compr7]<Amend>Grozījums Nr.		<NumAm>26</NumAm>
<DocAmend>Rezolūcijas priekšlikums</DocAmend>
<Article>31.o punkts (jauns)</Article>
	

	Rezolūcijas priekšlikums
	Grozījums

	
	31.o	norāda, ka TSN paredz ES KPN pakāpenisku samazināšanu par 25 % AK ūdeņos pārejas periodā līdz 2026. gada beigām; uzsver, ka šis samazinājums ES zvejniekiem nozīmēja lielu uzupurēšanos un ir būtiski ietekmējis ES zivsaimniecību, novedot pie zvejas flotu darbības izbeigšanas plāniem un kuģu zaudēšanas; atzinīgi vērtē to, ka pēc 2026. gada zvejas iespējas tiks saglabātas vismaz šādā līmenī un netiks apšaubītas;


</Amend>
[bookmark: AM4Compr8]<Amend>Grozījums Nr.		<NumAm>27</NumAm>
<DocAmend>Rezolūcijas priekšlikums</DocAmend>
<Article>31.p punkts (jauns)</Article>
	

	Rezolūcijas priekšlikums
	Grozījums

	
	31.p	pauž nožēlu par to, ka trūkst datu vai pētījumu par Brexit ietekmi; aicina Komisiju pilnībā novērtēt korekcijas perioda ietekmi uz visu ES zivsaimniecības nozares vērtību ķēdi;


</Amend>
[bookmark: AM4Compr9]<Amend>Grozījums Nr.		<NumAm>28</NumAm>
<DocAmend>Rezolūcijas priekšlikums</DocAmend>
<Article>31.q punkts (jauns)</Article>
	

	Rezolūcijas priekšlikums
	Grozījums

	
	31.q	uzsver, ka TSN paredz iespēju apsvērt daudzgadu stratēģiju izstrādi par KPN un kvotās neiekļauto krājumu aizsardzību un pārvaldību; aicina abas puses strādāt pie lielākas stabilitātes un prognozējamības attiecībā uz nozvejas kvotām un nodrošināt krājumu ilgtspējīgu pārvaldību Ziemeļjūrā un Atlantijas okeānā ziemeļaustrumu daļā abu pušu zivsaimniecības nozarēm;


</Amend>
[bookmark: AM5Compr1]<Amend>Grozījums Nr.		<NumAm>29</NumAm>
<DocAmend>Rezolūcijas priekšlikums</DocAmend>
<Article>Apakšvirsraksts (jauns) (pēc šā atzinuma 31.q punkta (jauns))</Article>
	

	Rezolūcijas priekšlikums
	Grozījums

	
	Par ES un AK zivsaimniecības pārvaldību un sadarbību


</Amend>

[bookmark: AM5Compr2]<Amend>Grozījums Nr.		<NumAm>30</NumAm>
<DocAmend>Rezolūcijas priekšlikums</DocAmend>
<Article>31.r punkts (jauns)</Article>
	

	Rezolūcijas priekšlikums
	Grozījums

	
	31.r	uzsver, ka ir svarīga spēcīgāka un noteiktāka sadarbība starp ES un AK ne tikai saistībā ar zvejas vietu un jūras aizsargājamo teritoriju pārvaldību, bet kopumā jūras telpiskās plānošanas jomā, kā arī attiecībā uz tehniskiem, kontroles, muitas un sanitārajiem pasākumiem, kuros iesaistītas visas struktūras, arī Specializētā zvejniecības komiteja; aicina abas puses uzlabot pārvaldības struktūru darbību un pārredzamību, nodrošinot diskusijas pirms pasākumu noteikšanas, kas būtu jābalsta uz pamatotiem zinātniskiem un sociālekonomiskajiem datiem, un šiem pasākumiem nevajadzētu būt ne diskriminējošiem, ne arī tādiem, kas liedz attiecīgajiem dalībniekiem sasniegt tiem piešķirtās kvotas;


</Amend>
[bookmark: AM5Compr3]<Amend>Grozījums Nr.		<NumAm>31</NumAm>
<DocAmend>Rezolūcijas priekšlikums</DocAmend>
<Article>31.s punkts (jauns)</Article>
	

	Rezolūcijas priekšlikums
	Grozījums

	
	31.s	aicina Komisiju būt īpaši modrai attiecībā uz paredzēto nosacījumu un saskaņoto noteikumu ievērošanu un stingri reaģēt gadījumā, ja AK rīkojas diskriminējoši; turklāt mudina Komisiju Specializētajā zvejniecības komitejā pielāgot muitas, sanitāros un kontroles ierobežojumus vienas puses kuģu izkrāvumiem otras puses teritorijā, piemēram, pieņemot kopīgu kontroles plānu starp AK un atsevišķām dalībvalstīm ar nosacījumu, ka tiek noteiktas līdzvērtīgas izsekojamības un jūras produktu atbilstības garantijas; uzver nepieciešamību nodrošināt loģistikas sistēmu gan importam, gan eksportam, likvidējot šķēršļus, kas saistīti ar veselības un muitas kontroļu neesamību konkrētās ostās;


</Amend>
[bookmark: AM5Compr4]<Amend>Grozījums Nr.		<NumAm>32</NumAm>
<DocAmend>Rezolūcijas priekšlikums</DocAmend>
<Article>31.t punkts (jauns)</Article>
	

	Rezolūcijas priekšlikums
	Grozījums

	
	31.t	pauž nožēlu par AK kuģu pieļauto pārkāpumu skaita pieaugumu ES ūdeņos; aicina dalībvalstu iestādes stiprināt jūras uzraudzības spējas, palielināt kontroli un piemērot atbilstīgas sankcijas;


</Amend>
[bookmark: AM5Compr5]<Amend>Grozījums Nr.		<NumAm>33</NumAm>
<DocAmend>Rezolūcijas priekšlikums</DocAmend>
<Article>31.u punkts (jauns)</Article>
	

	Rezolūcijas priekšlikums
	Grozījums

	
	[bookmark: _Hlk204088460]31.u	aicina puses nodrošināt savu kontroles pasākumu saskaņotību, atbilstību un sadarbspēju, ietverot attālināto elektronisko uzraudzību un kameru sistēmas, kuras uzstādītas, lai neradītu pārmērīgu administratīvo vai finansiālo slogu, un bez pamatojuma nenovirzīties citai no citas; atkārtoti norāda, ka abām pusēm būtu jārisina ciešs dialogs ar nozares pārstāvjiem pirms šādu pasākumu pieņemšanas;


</Amend>
[bookmark: AM5Compr6]<Amend>Grozījums Nr.		<NumAm>34</NumAm>
<DocAmend>Rezolūcijas priekšlikums</DocAmend>
<Article>31.v punkts (jauns)</Article>
	

	Rezolūcijas priekšlikums
	Grozījums

	
	31.v	norāda, ka Specializētā zvejniecības komiteja kopš TSN stāšanās spēkā ir sanākusi kopā deviņas reizes; tomēr pauž nožēlu par šīs struktūras nepietiekamo pārredzamību un pārskatatbildību; prasa Parlamenta Zivsaimniecības komitejas locekļus iesaistīt sanāksmēs un uzaicināt uz tām, lai nodrošinātu pienācīgu kontroli, un pēc iespējas ātrāk kopīgot sanāksmju dokumentus un protokolus;


</Amend>
[bookmark: AM5Compr7]<Amend>Grozījums Nr.		<NumAm>35</NumAm>
<DocAmend>Rezolūcijas priekšlikums</DocAmend>
<Article>31.w punkts (jauns)</Article>
	

	Rezolūcijas priekšlikums

	31.w	aicina Eiropas Savienību un Apvienoto Karalisti stiprināt centienus, lai veicinātu zvejas resursu aizsardzību un ilgtspējīgu izmantošanu, palielināt sadarbību un labas prakses apmaiņu, lai uzlabotu selektivitāti un samazinātu konkrētu zvejas veidu ietekmi, un pilnībā īstenot uz ekosistēmu balstītu pieeju;


</Amend>
[bookmark: AM5Compr8]<Amend>Grozījums Nr.		<NumAm>36</NumAm>
<DocAmend>Rezolūcijas priekšlikums</DocAmend>
<Article>31.x punkts (jauns)</Article>
	

	Rezolūcijas priekšlikums

	31.x	aicina abas puses stiprināt sadarbību un koordināciju starptautiskā līmenī, reģionālas zivsaimniecības pārvaldības organizācijas ietvaros vai ar piekrastes valstīm saistībā ar kopīgu zivju krājumu pārvaldību; uzsver nepieciešamību ES un AK pastiprināt sadarbību cīņā pret nelegālu, nereģistrētu un neregulētu zveju un starptautiskos forumos atbalstīt darbības, kas nepieciešamas, lai šādu zveju izskaustu, īpašu uzmanību pievēršot importētu jūras produktu pārredzamības un izsekojamības noteikumu stiprināšanai;


</Amend>
[bookmark: AM5Compr9]<Amend>Grozījums Nr.		<NumAm>37</NumAm>
<DocAmend>Rezolūcijas priekšlikums</DocAmend>
<Article>31.y punkts (jauns)</Article>
	

	Rezolūcijas priekšlikums
	Grozījums

	
	31.y	atgādina abām pusēm par vajadzību pēc lielākas sadarbības to jūras telpiskās plānošanas darbībās, it sevišķi saistībā ar konfliktiem starp atkrastes vējparku projektiem un aizsardzības mērķiem vai zivsaimniecības nozari; aicina īstenot līdzsvarotu pieeju starp visām interesēm, kas attiecas uz jūras telpas izmantošanu, ņemot vērā vides, ekonomikas un sociālo dimensiju un nodrošinot konsekvenci un taisnīgumu visās nozarēs;


</Amend>
[bookmark: AM5Compr10]<Amend>Grozījums Nr.		<NumAm>38</NumAm>
<DocAmend>Rezolūcijas priekšlikums</DocAmend>
<Article>31.z punkts (jauns)</Article>
	

	Rezolūcijas priekšlikums
	Grozījums

	
	31.z	aicina abas puses pielikt kopīgas pūles, lai veiktu zinātniskus pētījumus un apmainītos ar labu praksi nolūkā atklāt un izņemt munīciju no jūras gultnes;


</Amend>
[bookmark: AM5Compr11]<Amend>Grozījums Nr.		<NumAm>39</NumAm>
<DocAmend>Rezolūcijas priekšlikums</DocAmend>
<Article>31.aa punkts (jauns)</Article>
	

	Rezolūcijas priekšlikums
	Grozījums

	
	[bookmark: _Hlk204088509]31.aa	aicina visas puses nodrošināt, lai licenču un atļauju izdošana ES kuģiem zvejošanai AK un kroņa teritorijas ūdeņos notiktu bez administratīviem, nodokļu vai finansiāliem sarežģījumiem;


</Amend>

<DocAmend>Rezolūcijas priekšlikums</DocAmend>
<Article>31.ab punkts (jauns)</Article>

	Grozījums

	
	31.ab	aicina Komisiju, ņemot vērā Normandijas salu īpašo situāciju, sekmēt sadarbību starp pusēm, paredzot labākas saiknes starp reģionālo dialogu un četrpusējo sanāksmi; aicina puses iesaistīt zivsaimniecības nozares pārstāvjus, visas attiecīgās ieinteresētās personas un vietējās un reģionālās iestādes un veicināt zivsaimniecības kopīgas pārvaldības modeli;


</Amend>
[bookmark: AM5Compr13]<Amend>Grozījums Nr.		<NumAm>41</NumAm>
<DocAmend>Rezolūcijas priekšlikums</DocAmend>
<Article>31.ac punkts (jauns)</Article>
	

	Rezolūcijas priekšlikums
	Grozījums

	
	31.ac	atgādina, ka Brexit korekcijas rezervi (BAR) izveidoja, lai kompensētu Brexit ekonomiskās, sociālās, teritoriālās un vidiskās sekas; atgādina, ka šis 5,4 miljardus EUR fonds bija paredzēts izmantošanai zivsaimniecības nozarē, ietverot maza mēroga zivsaimniecības, kuras Brexit skāra nesamērīgā veidā; atgādina, ka saskaņā ar BAR regulu Komisijai līdz 2024. gada jūnijam bija jāinformē Parlaments un Padome par īstenošanas procesa situāciju; pauž nožēlu par to, ka Komisija līdz šim nav par šo jautājumu sniegusi nekādu informāciju; pieprasa, lai līdz 2025. gada beigām Parlaments un Padome saņem informāciju par BKR īstenošanas procesa situāciju; 


</Amend>
</RepeatBlock-Amend>

<FootprintIntro>Saskaņā ar Reglamenta I pielikuma 8. pantu atzinuma sagatavotāja apliecina, ka savā ziņojumā ir iekļāvusi informāciju par jautājumiem, kas attiecas uz lietas priekšmetu, ko viņa, gatavojot ziņojuma projektu, ir saņēmusi no šādiem interešu pārstāvjiem, uz kuriem attiecas Iestāžu nolīgums par obligātu pārredzamības reģistru[footnoteRef:1], vai no šādiem trešo valstu publisko iestāžu pārstāvjiem, tostarp to diplomātiskajām pārstāvniecībām un vēstniecībām:</FootprintIntro> [1:  Iestāžu Nolīgums (2021. gada 20. maijs) starp Eiropas Parlamentu, Eiropas Savienības Padomi un Eiropas Komisiju par obligātu pārredzamības reģistru (OV L 207, 11.6.2021., 1. lpp., ELI: http://data.europa.eu/eli/agree_interinstit/2021/611/oj).] 

	1. Interešu pārstāvji, uz kuriem attiecas Iestāžu nolīgums par obligātu pārredzamības reģistru

	Comité national des pêches maritimes et des élevages marins (Francija)

	Comité régional des pêches des Hauts-de-France

	Comité régional des pêches de Bretagne

	Comité régional des pêches de Normandie

	Région Hauts-de-France

	Représentation de la région Bretagne à Bruxelles

	Représentation de la région Normandie à Bruxelles

	Union des armateurs à la pêche de France

	Direction générale des affaires maritimes, de la pêche et de l’aquaculture (Francija)

	Représentation permanente de la France auprès de l’UE

	Ministère de la transition écologique, de la biodiversité, de la forêt, de la mer et de la pêche (Francija)

	2. Trešo valstu publisko iestāžu, tostarp to diplomātisko pārstāvniecību un vēstniecību, pārstāvji(3)

	

	

	


Par šī saraksta sagatavošanu ir atbildīga vienīgi atzinuma sagatavotāja.
Ja fiziskas personas sarakstā ir identificētas ar vārdu, amatu vai ar abiem, atzinuma sagatavotāja apliecina, ka viņa ir iesniegusi attiecīgajām fiziskajām personām Eiropas Parlamenta paziņojumu par privātumu Nr. 484 (https://www.europarl.europa.eu/data-protect/index.do), kurā ir izklāstīti nosacījumi, kas attiecas uz to personas datu apstrādi, un ar šādu apstrādi saistītās tiesības.

